468 
der ikke .havde ligget saa længe i Isen, vare kun affarvede i 
den ydre Del, medens de indvendig havde bevaret deres brun¬ 
grønne Farve. 
Inde i Scoresby Sund manglede Plankton-Diatoméer fuld¬ 
stændigt om Vinteren; endnu i Begyndelsen af April fik jeg 
ingen Diatoméer i mine under Isen ophængte Slæbenet (1 Fv. og 
4 Fv. under Isens Underkant). Vanhoffen 1 ) har fra Umanaks 
Fjord i Vestgrønland optegnet, at fra Midten af Maj begyndte 
Diatoméer at optræde talrigt i Fjordens Plankton; allerede den 
22. Marts fandt han Diatoméer paa Isens Underkant. 
*) Frühlingsleben in Nordgrönland. Verhandl. d. Ges. f. Erdkunde zu 
Berlin 1S93. 
